ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-377845/11-2018 од 10.09.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 368/2018 (3000/0441/2018), за набавку добара - Средство за кондиционирање воде намењено за СДГ Обреновца, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1:** Указујемо да у Вашим одговорима од 07.09.2018. године нисте одговорили на следеће питање нашег клијента:

„Комисија наручиоца за ову јавну набавку истиче да су техничке спецификације у конкретној конкурсној документацији дефинисане тако „да производ за кондиционирање воде мора бити у складу са параметрима који су постигнути у претходном периоду, сагласно стеченом искуству у кондиционирању воде и заштити постројења наручиоца“. У том смислу је важно утврдити да ли је наручилац заиста у претходним годинама вршио анализе стања воде у систему даљинског грејања после примене набављених средстава за кондиционирање, а како би утврдио ефекте тих средстава у фази извршења уговора о јавној набавци.

Исто тако, важно је да се сазна и на који начин је вршио те анализе (којим методама и када), те у којим документима су констатовани резултати анализа, а у контексту постигнутих параметара које наручилац сматра стеченим искуством које мора и сада да примењује, као и ко је својим потписом потврдио налазе тих анализа.“

Чињеница да нашем клијенту нисте одговорили на наведено питање, указује да Ви и нисте проверавали квалитет воде који је постигнут након примене средства “ХYDRO – X Boiler Compound“ које сте куповали у претходних 5 година, а сами сте у својим одговорима од 30.08.2018. године на прво указивање (од стране нашег клијента) на неправилности у конкретној конкурсној документацији истакли „да производ за кондиционирање воде мора бити у складу са параметрима који су постигнути у претходном периоду, сагласно стеченом искуству у кондиционирању воде и заштити постројења наручиоца“. Нејасно је како захтевате параметре за које тврдите да су постигнути у претходном периоду, када то нисте проверили ни на који начин. Конкретно, наш клијент указује на поменути параметар - Садржај кисеоника/угљендиоксида < 0,02 mg/l који сте навели као релевантан и у вашем одговору од 07.09.2018. године, а за који параметар нашем клијенту није јасно како Вам је познат из претходног периода ако нисте вршили било какве анализе?

**ОДГОВОР 1:** Наручилац поново истиче да је саставио конкурсну докуменцтацију у најбољој намери да набави добро одговарајућег квалитета које ће одговорити стварним и објективним потребама, при чему није у техничкој спецификацији дефинисао ни количину, ни врсту хемикалија које би садржало тражено добро.

Претпоставка заинтересованог лица да наручилац није проверавао квалитет воде и деловање производа на опрему и систем постројења, већ да је наводно набављао производ који нема потребна својства, није основана.

ТЕНТ је систем од огромног значаја, тако да наручилац поседује лабораторију највећег квалитета за високопритисно постројење тремоелектране и врши потребна испитивања, што значи да брине о квалитету воде и кондензата, а између осталог и о квалиту воде у циркулацији вреловодне циркулације за грејање града Обреновца.

Параметри који се прате су у оквиру наведених вредности које је наручилац поставио као захтев у техничкој спецификацији. Коризија у систему се прати и она је на нивоу раствореног гвожђа између 0,01 до 0,13 mg/l раствореног Fe. Остатком компоненте дезоксиданта се прати ниво кисеоника и та два параметра су у сагласности. Ниво кисеоника је увек испод границе која се наводи у техничкој спецификацији тј. ниво остатка дезоксиданта је увек присутан. У постројењу наручиоца нема корозије и не долази до повећања губитака у систему, што би увек била последица лошег и недовољног кондиционирања. Уколико би кисеоник био висок дошло би до интензивног пропадања свих материјала у систему и до појаве великих губитака из система циркулације, као и до присуства велике количине раствореног и механичког гвожђа у систему, што би сигурно довело до обојења воде у циркулацији.

Наручилац нема ни један од наведених проблема од момента када је поставио параметре за квалитет воде који се захтева у техничкој спецификацији, што значи да је опрема у добром стању са минималном корозијом и сва опрема у систему заштићена, како у ТЕНТ циркулацији тако и код потрошача топлоте ЈКП Топловод Обреновац.

Наручилац је ефекте у примени кондиционирања утврдио и доказао практичним пробама у постројењу и у складу са истим поставио параметре квалитета воде и дефинисао функције траженог добра.

Лабораторијске пробе које је доставило заинтересовано лице нису релевентне, јер нису рађене у радним условима.

Постројења наручиоца функционишу несметано у претходних више од 9 година, што наручиоцу даје право да захтева параметре и квалитет за добро дефинисано техничком спецификацијом.